شەفەق نیوز/ وەزارت تەندروسی لە هەرێم کوردستان، راگەیان تۆمارکردن ٧٢ تۊشهاتن نوو وە ڤایڕۆس کۆڕۆنا لەماوەی یەک رووژ، ک لەناوی زیاتر لە ١٠٠ خاسەوبۊن تۆمار کرد.
وەزارەتەگە لەبەیانامەیگ وت: ٦٢٤١ تاقیکردنەوە ئەنجام دا، ک لەناویان تۊشهاتنە نووەگان تۆمارکرد وەیجۊرە بەشەو بۊین: ٣٠ هەولێر، ١٢ سلێمانی، ٢٥ دهۆک، ٥ گەرمیان.
هەمیش وەزارەتەگە ١٠٥ خاسەوبۊن تۆمار کرد، وەیجۊرە: ٥٣ هەولێر، ٢٢ سلێمانی، ٢٥ دهۆک، ٥ گەرمیان.
تەندروسی هەرێم هیچ مردنیگ وە ڤایرۆسەگە لەماوەی ٢٤ ساعەت گوزەیشتە تۆمار نەکرد
لە وەخت بڵاوبوین پەتاگە لە هەرێم کوردستان، ١٠٧٠٤٨ کەس تۊش ڤایڕۆسەگە هاتنە، ١٠٢٤٤٠ لەلیان خاسەو بۊنە، و ٣٤٩٩ مردنە.
